Tarnaki: ‘Yan sanda sun tarwatsa taron ‘yan Shi’a a garin Kaduna
‘Yan sanda sun tarwatsa taron ‘yan Shi’a a garin Kaduna
19 days ago 5910 views by Ishaq Isma'il
Rahotanni daga jaridar The Nation sun tabbatar da cewa, an sake yin karon batta tsakanin jami'an tsaro na 'yan sanda da kuma 'yan kungiyar IMN ta mazhabar shi'a a jihar Kaduna.
Mun samu cewa, jami'an 'yan sandan Najeriya reshen jihar Kaduna, sun tarwatsa taron mambobin kungiyar IMN wadda aka fi sani da shi'a a garin Zazzau.
An tarwatsa taron 'yan shi'ar ne yayin da suka bikin tunawa da shekaru shida bayan mutuwar 'ya'ya uku na shugaban IMN, Sheikh Ibrahim El-Zakzaky da wasu mabiyansa 32.
A yayin da mabiya mazhabar shi'a ke tsaka da wannan biki a makabartar Unguwar Bishar da ke cikin garin Zaria, motoci 6 na 'yan sanda dauke da makamai suka afkawa taron a sukwane.
Wannan lamari ya sanya 'yan shi'a suka fara kabarbari na Allahu Akbar, wato Allah da Girma ya ke, a yayin da jami'a tsaron suka yi musu tarnaƙi da barkonon tsohuwa.
Sai dai shugaban gidauniyar Shuhada ta Kungiyar IMN reshen Zaria, Sheikh Abdulhamid Bello, ya ce sun saba gudanar da wannan biki duk shekara ta hanyar gudanar da addu'o'i da kai ziyara kaburburan wadanda suka gabace mu.
Sheikh Bello ya ce makasudin wannan biki shi ne tunawa da mabobobinsu da suka riga mu gidan gaskiya. "Ba ma son mu manta da mambobin wadanda suka mutu a mummunan lamarin da ya faru a ranar 25 ga watan Yulin 2014."
KARANTA KUMA: Ainihin dalilin da ya sa aka hana 'yan Najeriya samun aiki a Dubai
"A baya mun yi mufin gudanar da taron a Darur-Rahma, da ke Unguwar Dembo a kan hanyar Jos, inda aka binne mamatan, amma mun samu rahoton cewa 'yan sanda sun yi wa wurin shinge."
Ana iya tuna cewa, rikicin ranar Qudus a Zariya wani al'amari ne da ya faru tsakanin dakarun soji da mabiya shi'a a ranar 25 ga Yuli 2014, inda da dama suka rasa rayukansu ciki har da 'ya'yan Zakzaky guda uku.
12 hours ago 532101 views
36 minutes ago 2443 views
16 hours ago 27479 views
an hour ago 30313 views
13 hours ago 10807 views
Kungiya ta fadi abubuwan da su ka sa Dogara ya sake komawa APC bayan shekaru 2 a PPDP